Larven lever i død ved og utviklingen antas å kunne ta så mye som 12 år. Larvene er spiselige, men på grunn av sin sjeldenhet har de i alle fall noen steder på Fiji vært forbeholdt kongen. De voksne billene kommer gjerne til lys. Om de blir forstyrret, gir de fra seg en hvesende lyd (laget ved stridulering). De kan også bite kraftig og forsvare seg ved å klemme fingre mellom forkanten av dekkvingene og en pigg på thorax.